ዶናልድ ያማሞቶ ለይፋዊ የሥራ ጉብኝት አዲስ አበባ ገቡ
በአሜሪካ የውጭ ጉዳይ ሚኒስቴር የአፍሪካ ጉዳዮች ረዳት ሚኒስትር አምባሳደር ዶናልድ ያማሞቶ ለሁለት ቀናት የሥራ ጉብኝት አዲስ አበባ ገብተዋል።አምባሳደር ያማማቶ በኢትዮጵያ ቆይታቸው ከጠቅላይ ሚኒስትር ዶክተር አብይ አህመድና ከውጭ ጉዳይ ሚኒስትር ዶክተር ወርቅነህ ገበየሁ ጋር በተለያዩ ጉዳዮች ዙሪያ ይመክራሉ ተብሏል።በዚህም በሁለትዮሽ፣በአህጉራዊ እና በዓለም አቀፍ ጉዳዮች ዙሪያ እንደሚመክሩ የውጭ ጉዳይ ሚኒስቴር ቃል አቀባይ ጽህፈት ቤት  በላከው መግለጫ አስታውቋል።አምባሳደር ዶናልድ ያማሞቶ ቀደም ሲል በኢትዮጵያ የአሜሪካ አምባሳደር ሆነው ማገልገላቸው ይታወሳል።ዶናልድ ያማሞቶ በሁለትዮሽና በቀጠናዊ ጉዳዮች ለመምከር በኢትዮጵያ የስራ ጉብኝት ያደርጋሉ ተብሎ ይጠበቃል ፡፡ 